ויולט בין

ויולט בין (באנגלית: Violett Beane; נולדה ב-18 במאי 1996) היא שחקנית אמריקאית.

 ראשית חייה 
בין נולדה ב-18 במאי 1996, בסיינט פיטרסברג, פלורידה שבארצות הברית. בגיל עשר היא עברה לאוסטין, טקסס, שם גדלה, היא מחשיבה את אוסטין כעיר הולדתה.

 קריירה 
בשנת 2015, בין הופיעה בתפקיד חוזר בעונה 2 של סדרת הטלוויזיה של HBO "הנותרים". בין גילמה את טיילור טרוויט, נערה מקומית מג'ארדן, טקסס, שנעלמה יחד עם שתי בנות נוספות.

בעקבות הופעתה בסדרה "הנותרים", בין לוהקה לסדרת גיבורי העל המצליחה של The CW "הפלאש" בתור ג'סי וולס (אשר ידועה גם בשם ג'סי קוויק), בתו של כדור הארץ-2 הריסון וולס (טום קוואנו). ג'סי היא סטודנטית מבריקה שנקלעת לקרב בין הפלאש (בארי אלן) לבין זום. בין חזרה לתפקיד ג'סי בעונה 3 של התוכנית.

בין שיחקה בתפקיד חוזר בסדרת הדרמה הרפואית של פוקס "המתמחה". בסדרה היא גילמה את לילי, חולת סרטן בטיפולם של ד"ר קונרד הוקינס (מאט זוקרי) וד"ר דבון פראבש (מאניש דאיאל). בסדרה, לילי הייתה בודדה לאחר שארוסה עזב אותה ומכיוון שמשפחתה גרה רחוק. לילי עוררה השראה בצוות בית החולים מה שגרם להם להיות מגוננים ומעורבים רגשית בתוצאות הבדיקות שלה. מהלך הטיפול בה נקבע על ידי האונקולוגית המפורסמת, ד"ר ליין האנטר (מלינה קאנאקארדס).

בין שיחקה בסרטים הבאים: סרט האימה האינדי "נזיפה", הסרט "סלאש" והסרט התיעודי "מגדל", המתמקד בירי ההמוני באוניברסיטת טקסס בשנת 1966, שהיה הירי בבית הספר ההמוני הראשון בארצות הברית. ב"מגדל", בין מגלמת את קלייר וילסון, שהייתה בחודש השמיני להריונה במהלך הירי ואיבדה את תינוקה שטרם נולד ואת בן זוגה באותו יום.

במאי 2017, לוהקה בין לתפקיד מארקי קמרון בסרט המתח העל-טבעי של בלאמהאוס הפקות, "מת או חובה", שיצא לאקרנים בבתי הקולנוע ב-13 באפריל 2018. 

בשנים 2018–2020, בין כיכבה בסדרת הטלוויזיה של CBS "התיידדתי עם אלוהים", יחד עם ברנדון מייקל הול.

 חיים אישיים 
בין היא טבעונית. בשנת 2018 היא עברה לניו יורק כדי לצלם את "התיידדתי עם אלוהים".

 פילמוגרפיה 
 קולנוע 
+שנהסרטתפקיד הערות 2016סלאש  לינדזימגדל  קלייר וילסון סרט אנימציה דוקומנטרי 2018 מת או חובה מארקי קמרון 2019נזיפה בתאני 2025 רנר  ג'יימידייט קטלניג'ן גייטס

 טלוויזיה 
+שנהסדרהתפקיד הערות 2015 הנותרים טיילור 5 פרקים 2015–2018 הפלאש ג'סי וולס / ג'סי קוויק תפקיד חוזר (עונות 2–4); 21 פרקים 2016 שיקגו PD מאיה קולינס פרק: "Some Friend" 2018 המתמחה לילי קנדל 8 פרקים אגדות המחר ג'סי וולס פרק: "Necromancing the Stone" 2018–2020 התיידדתי עם אלוהים  קארה בלום תפקיד ראשי 2024 מוות ופרטים אחרים (אנ') אימוג'ן סקוט תפקיד ראשי2025ספירה לאחור (אנ')אוון שפרד7 פרקיםתוכנית הבוקרסאני סטאבר4 פרקים

 קישורים חיצוניים 

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1996
קטגוריה:אמריקאים שנולדו ב-1996